**MTIHANI WA SUKELLEMO-2023**

**KENYA CERTIFICATE OF SECONDARY EDUCATION**

**102/3 KARATASI YA 3**

**KISWAHILI**

**FASIHI**

**APRIL .2023-MUDA :SAA :2.30 hrs**

**JINA………………………………………..……………….NAMBARI YA USAJILI…………………**

**SAHIHI YA MTAHINIWA………………………………… TAREHE ……………………………….**

**Maagizo**

1. Andika jina lako kwa nafasi ulioachiwa hapo juu
2. Tia sahihi yako kisha uandike tarehe ya mtihani katika nafasi ulizoachiwa hapo juu
3. Jibu maswali manne pekee
4. Swali la **kwanza** ni la **lazima.**
5. Maswali hayo mengine matatu yachaguliwe kutoka sehemu zilizobaki (**hadithi fupi,tamthilia riwaya na fasihi simulizi)**
6. Usijibu maswali mawili kutoka sehemu moja.

**Kwa matumizi ya mtahini pekee**

|  |  |  |
| --- | --- | --- |
| **SWALI** | **UPEO** | **ALAMA** |
| **1** | **20** |  |
|  | **20** |  |
|  | **20** |  |
|  | **20** |  |
|  | **JUMLA** |  |

SEHEMU A:**USHAIRI**

**LAZIMA .1**

Naikumbuka ,

siku nilipofika kijijini

na kumkuta nyanya kaketi chini ya,

mgunga unaolekeana na machweo,

akisaga ugoro wake

na

kuyaangalia machweo,

akiwasikiliza nyuni waliokuwa,

wakiimba kwa msisimko

kuyaomboleza matanga ya

magharibi.

Naikumbuka kauli yake,

‘itakuwa lini nasi kuomboleza

Kifo cha dhiki?

Naikumbuka sauti ya

mama alipokuwa akiwinga

bundi aliyekuwa akiimba

mbolezi kuucheka umaskini

kuudhihaki uwezo duni wa wanakijiji.

Naikumbuka sauti ya mama

Na swali lake:

‘Lini nasi tutawaimbia watutesao

mbolezi za bundi?

Naikumbuka siku niliposikika,

kilio alichokilia ndugu;

kidole ki lipokatwa na mashine

ya kutengenezea karatasi

Sauti yake akilalamika,

kutolipwa fidia na chozi,

la kufutwa kazi kwa kutozalisha,kama kabla.

Ndio na swali lake:

‘Lini itakatwa mirija ya

wanyonyaji wafanyao watu mashine?

Naukumbuka ukwenzi,

alioupiga falahi na mkulima,

aliyepokea pesa ukufi kwa,

mazao yaliyomlaza nje na kumvunja,

mgongo akalala hoi,

nayakumbuka machozi yake ,

yaliyotiririka na kumkamua

nguvu akitoa lawama zilizotoka kwa shida

nililisikia swali lake:

‘Lini jasho la upanzi na mavuno

litawafaidi wachomwa na jua?’

1. ‘’Shairi hili linakatisha tamaa.’’ Thibitisha kauli hii kwa mifano mitatu kutoka kwenye shairi. (**alama 3**)
2. Fafanua umuhimu wa aina mbili za urudiaji zilizotumiwa katika shairi hili.(**alama 2**)
3. Bainisha nafsineni katika shairi hili. (**alama 2**)
4. Jadili umuhimu wa maswali ya balagha katika shairi hili. (**alama 2**)
5. Tambua toni ya shairi hili. (**alama 1**)
6. Bainisha na uoneshe umuhimu wa mistari ifuatayo katika shairi hili.

1. Mistari kifu (**alama 2**)
2. Mistari mishata (**alama 2**)
3. Bainisha aina mbili za taswira zinazojitokeza katika shairi hili. (**alama 2**)
4. Fafanua muundo wa shairi hili . (**alama 4**)

SEHEMU YA .B **HADITHI FUPI**

**Jibu swali la 2 au 3**

1. **D.W .LUTOMIA : *Msiba wa kujitakia***

**Wetu ni wetu ,hata akiwa mbaya …ni wetu.hatuna budi kuchagua yeye .lisilobudi hubidi.**

(a)Eleza muktadha wa dondoo hili. (**alama 4)**

(b)Fafanua vipengele vya kimtindo katika dondoo hii. (**alama 4**)

(c)Hiari ya maamuzi ya wahusika mbalimbali yamewaletea madhila anuwai.jadili.(**alama 12**)

AU

3.**YUSSUF SHOKA HAMAD** :***Mzimu wa Kipwerere***

**“Mbali na vitisho vya aina hii,mzimu wa kipwerere ulikuwa na miiko yake”**

(a) Eleza muktadha wa dondoo hili. (**alama 4**)

(b) Fafanua sifa za msemaji wa maneno haya. (**alama 4**)

(c)Jadili miiko ya mzimu wa kipwerere kwa mujibu wa hadithi. (**alama 4)**

(d) Dondoa vitisho vinavyorejelewa kwa mujibu wa hadithi. (**alama 8**)

SEHEMU YA .C. **BEMBEA YA MAISHA (Timothy M.Arege)**

**Jibu swali la 4 au 5**

(**4)”Lakini nilivyosema ,mungu hamwachi mja wake..”**

(a)Eleza muktadha wa dondoo hili. (**alama 4**)

(b) Tambua sifa tatu za msemewa. (**alama 3**)

(c)Eleza umuhimu wa msemaji wa maneno haya katika kukuza vipengele vifuatavyo.

(i) Ploti (**alama 4** )

(ii) Maudhui (**alama 4**)

(d) Kwa kurejelea tamthilia nzima eleza ukweli wa kauli “mungu hamwachi mja wake”.(**alama 5**)

**AU**

(**5**) **Ukilazwa tayari unakuwa umeonja seli.Hata wahudumu wenyewe hawana mlahaka mwema .amri na vitisho kama askari.Unashindwa kama uuguze moyo ama ugonjwa.Katika wodi hewa iliyojaaa harufu ya dawa imezagaa,vitanda vimesalimu amri mpaka shiti zikagura.Yaani hali nzima haikupi matumaini ya kutoka ukiwa bora.matumaini yanadidimia .Tumaini lako unaliweka katika sala.**

(a) Tambua toni mbili katika kifungu hiki (**alama 2**)

(b) Tambua aina moja ya taswira katika dondoo hili (**alama 2**)

(c)Kando na taswira chambua vipengele vingine vya kimtindo (**alama 6)**

(d) Fafanua namna mandhari ya dondoo hili yalivyochangia kujenga tamthilia ya bembea ya maisha (**alama 10)**

SEHEMU YA .D

**CHOZI LA HERI (Assumpta K.Matei)**

**Jibu swali la 6 au 7**

6.‘**’Amani iwe nanyi.’’**

**‘’Iwe pia nawe.’’**

(a)Eleza muktadha wa dondoo hili. (**alama 4**)

(b)Onyesha kinyume kinachojotokeza katika kauli iliyopigiwa mstari kwa kuwarejelea wanaolengwa na maneno haya. (**alama 16)**

**AU**

7.**‘’Wanawake ni viumbe wa kushangaza sana.Ya nini kuilea mimba kisha kuja kutupa matokeo ?’’**

1. Eleza muktadha wa dondoo hili. (**alama 4**)
2. Eleza umuhimu wa anayeambiwa maneno haya kuijenga riwaya hii. (**alama 4**)
3. Kwa kurejelea riwaya hii ,onyesha mchango wa wanawake katika kuzoroteka kwa Maisha yao (**alama 12**)

SEHEMU YA .E

**FASIHI SIMULIZI**

Soma utungo ufuatao kisha ujibu maswali

Heri ujue mapema

Nasaba yetu haina woga

Woga haumei kwetu,humea kwa kina mamaku.

Tulichinja jogoo na fahali ili uwe mwanaume.

Ah!kisu cha ngariba ni kikali ajabu.

Iwapo utatikisa kichwacho.

Uhamie kwa wasotabiri,

Ama tukwite njeku.

Mpwangu kumbuka hili,

Wananume wa mlango wetu

Si waoga kwa kisu

Wao hukatwa mchana hadi usiku

Wala hawalalamiki.

Siku nilipokatwa

Nilisimama tisti

Nikacheka ngariba kwa tashtiti

Halikunitoka chozi.

Iwapo utapepesa kope

Wasichana wa kwetu na wa mbali

Wote watakucheka

Ubaki ukinuna.

Sembe umepokea

Na supu ya makongoro ukabugia

Sema unachotaka

Usije kunitia aibu

**Maswali**

1. Taja na uthibitishe shughuli zozote za jamii ya wimbo huu. (**alama 4**)
2. Ni nani mwimbaji wa wimbo huu na anawaimbia nani? (**alama 2**)
3. Huu ni wimbo wa aina gani? Thibitisha. (**alama 2**)
4. Mwimbaji wa wimbo huu ana taasubi ya kiume .Thibitisha kauli hii. (**alama 2)**
5. Eleza wajibu wa nyimbo katika jamii. (**alama 6**)
6. Ijapokuwa nyimbo ni nzuri ,zina ubaya wake.Thibitisha kauli hii . (**alama 4**)